OpenLLM-France/wikimedia huggingface dataset:
# Lama

«Lama» té aquests significats:
* Lama (budisme), títol honorífic per als mestres religiosos
* Lama (gènere), gènere de mamífers artiodàctils de la família dels camèlids
* Lama (grup musical), grup de punk rock finlandès
* Toponímia:
** Lama (Còrsega), municipi francès al departament d'Alta Còrsega
** A Lama, municipi de la Província de Pontevedra (Galícia)
** Ituero y Lama, municipi de la província de Segòvia a la comunitat autònoma de Castella i Lleó
** Llac Lama
* Biografies:
** Diego Lama (Lima, Perú, 1980), videoartista
** Francisco Lama Díaz (Coria del Río, 1975), futbolista andalús que ocupa la posició de migcampista
** Manolo Lama (Madrid, 1962), periodista esportiu espanyol
Viccionari
# Port Salerno

Port Salerno és una concentració de població designada pel cens dels Estats Units a l'estat de Florida. Segons el cens del 2000 tenia 10.141 habitants.

## Demografia

Segons el cens del 2000, Port Salerno tenia 10.141 habitants, 4.466 habitatges, i 2.862 famílies. La densitat de població era de 1.081,6 habitants/km².
Dels 4.466 habitatges en un 23,2% hi vivien nens de menys de 18 anys, en un 50,9% hi vivien parelles casades, en un 9,3% dones solteres, i en un 35,9% no eren unitats familiars. En el 28,9% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,73.
Per edats la població es repartia de la següent manera: un 19,9% tenia menys de 18 anys, un 6,1% entre 18 i 24, un 24,7% entre 25 i 44, un 24,6% de 45 a 60 i un 24,7% 65 anys o més.
L'edat mediana era de 44 anys. Per cada 100 dones de 18 o més anys hi havia 91,7 homes.
La renda mediana per habitatge era de 39.839 $ i la renda mediana per família de 45.016 $. Els homes tenien una renda mediana de 32.420 $ mentre que les dones 25.371 $. La renda per capita de la població era de 24.948 $. Entorn del 7% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Port Salerno». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Port Salerno». American Fact Finder. Oficina del Cens dels Estats Units, 12-01-2010.
# Pitiünt

Pitiünt (grec antic: Πιτυοῦς, llatí: Pityus) era una ciutat grega de la costa oriental de l'Euxí (mar Negra) al nord de Dioscúrias a la Sarmàtia asiàtica, que es correspon amb la moderna Pitsunda. Artemidor, que la situa a 360 estadis de Dioscúrias, la descriu com una gran ciutat, i Plini el Vell com a oppidum opulentissimum.
Va ser destruïda en època incerta pels heniocs, i Flavi Arrià diu que només era un lloc d'ancoratge. Claudi Ptolemeu ni tan sols l'esmenta. Probablement, a mitjan segle iii devia ser reconstruïda pels romans, atès que Zòsim en parla a la història de Gal·liè, dient que era una fortalesa envoltada de murades i amb un port excel·lent.

## Referències

* ↑ Smit, William (ed.). «Pityus». Dictionary of Greek and Roman Geography (1854). [Consulta: 22 juliol 2021].
# Ca l'Ordal

Ca l'Ordal és un edifici de la Colònia Güell (Baix Llobregat) inclòs en l'Inventari del Patrimoni Arquitectònic de Catalunya.

## Història

Va ser projectat el 1894 per Francesc Berenguer i Mestres amb col·laboració de Joan Rubió i Bellver.

## Descripció

Es tracta d'un edifici d'habitatges treballat amb una simetria absoluta, amb l'originalitat de tenir una planta soterrani convertida en jardí a la part de davant. Això pel que fa al cos principal. Té un afegit de la mateixa època, però posterior al projecte inicial, a la seva part dreta. Està treballada tota ella amb conglomerat de pedra, amb les cantonades arrodonides, i ostenta una profusió de finestres remarcades amb maó vist i porxo al jardí. La façana té un fort caire historicista amb la seva estructura de masia de planta basilical i teulada a dues vessants. La part posterior, en canvi està construïda amb diferents nivells i cossos, amb cert estil d'església romànica. Cal destacar les treballades i originals xemeneies que flanquegen la casa en nombre de tres.

## Referències

* 1 2 «Ca l'Ordal». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «Colònia Güell: Ca l'Ordal». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.

## Enllaços externs

* «Colònia Güell: Ca l'Ordal». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Pomacentrus amboinensis

Pomacentrus amboinensis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba des d'Indonèsia fins a Vanuatu, les Illes Ryukyu, Nova Caledònia i Tonga.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bedrock Linux

Bedrock Linux és una meta-distribució Linux independent amb una filosofia de disseny modular. Permet integrar característiques escollides per l'usuari d'altres distribucions que acostumen a ser excloents. Possibilita instal·lar paquets d'Arch Linux, Gentoo, Debian, Slackware entre altres distribucions. Gràcies a la creació de diferents sistemes d'arxius virtuals separats entre si, però disposats per a treballar conjuntament. Bedrock Linux es munta damunt d'una distribució preexistent mitjançant un script. Aquest permet sobreposar i fusionar altres distribucions desitjades. Bedrock organitza els diferents components del sistema en unitats anomenades "strata", cada capa correspon a una distribució Linux diferent. Podent-se afegir o eliminar capes segons sigui necessari. Essent possible tenir un init de Void Linux en una distribució Debian amb programari d'Arch Linux.

## Referències

* ↑ «Bedrock Linux». DistroWatch. [Consulta: 15 abril 2024].
* ↑ J.Pomeyrol. «Bedrock Linux, la 'metadistro' que quiere abarcarlo todo - MuyLinux» (en castellà). MuyLinux, 15-04-2019. [Consulta: 15 abril 2024].
* ↑ Darkcrizt. «Bedrock Linux la distro que combina componentes de varias distribuciones» (en castellà). LinuxAdictos, 15-04-2019. [Consulta: 15 abril 2024].
* ↑ «Bedrock Linux: Run Multiple Linux Distributions On A Single System». Ostechnix, 19-09-2023. [Consulta: 15 abril 2024].
# Messier 58

Messier 58 (M58 o NGC 4579) és una galàxia espiral, de tipus Sbc, situada en la constel·lació de la Verge. Va ser descoberta per Charles Messier el 1779. M58 és una de les 4 galàxies espirals barrades del catàleg Messier (les altres són M91, M95, i M109), encara que algunes vegades es classifica com a intermèdia entre galàxia normal i barrada. Es tracta d'una de les galàxies més brillants del cúmul de la Verge (Nearby Galaxies Catalog de R. Brent Tully). Charles Messier va descobrir M58, juntament amb les galàxies el·líptiques aparentment veïnes M59 i M60 mentre seguia el cometa de 1779. Va ser una de les primeres galàxies espirals recunegudes com a tals. Va ser citada també per Lord Rosse com a formant part de les 14 nebuloses espirals descobertes el 1850.

## Observació

Amb instruments petits, s'assembla a les galàxies el·líptiques del cúmul de la Verge, només es veu el seu nucli brillant. Amb telescopis de 10 cm o més, es pot distingir un halo brillant amb condensacions que semblen coincidir amb les regions lluminoses dels braços espirals. A partir de 20 cm, es pot endevinar la barra com una «extensió del nucli central en la direcció est-oest» (Kenneth Glyn Jones). En M58 s'han observat dues supernoves:
* 1988A de tipus II, trobada per Ikeya el 18 de gener de 1988, a 40" al sud del nucli amb una magnitud de 13,5.
* 1989M de tipus I, descoberta per Kimeridze el 28 de juny de 1989, 33" al nord i 44" a l'oest del centre de M58, amb una magnitud de 12,2.

## Referències

* ↑ «A Catalog of Visually Classified Galaxies in the Local (z ∼ 0.01) Universe». [Consulta: 23 abril 2018].
* ↑ Chengze Liu «The GALEX Ultraviolet Virgo Cluster Survey (GUViCS) III. The ultraviolet source catalogs» (en anglès). Astronomy and Astrophysics, 01-09-2014, pàg. 124–124. DOI: 10.1051/0004-6361/201322511.
* 1 2 «NGC 4579 (= M58 = PGC 42168)». [Consulta: 23 abril 2018].
* ↑ «Hubble’s Messier Catalog: Messier 58». [Consulta: 23 abril 2018].
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Mattia Fumagalli «The complete census of optically selected AGNs in the Coma supercluster: the dependence of AGN activity on the local environment» (en anglès). Astronomy and Astrophysics, 26-09-2011, pàg. 31–31. DOI: 10.1051/0004-6361/201117461.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* SEDS (anglès).
* Dades astronòmiques SIMBAD (anglès).
# Cala Santanyí

La cala Santanyí és un llogaret i un centre d'estiueig del municipi de Santanyí, a l'est de Cala Figuera, de la costa oriental Mallorca. Està a 6 quilòmetres de Santanyí.
Per defensar-se de la pirateria a Santanyí es van construir moltes obres de defensa. Estan documentades 40. La majoria eren torres de defensa. La de Torre Nova de sa Roca Fesa de Cala Santanyí és una de les més importants.

## Referències

* ↑ «Cala Santanyí». Gran Enciclopèdia Catalana. Barcelona: Grup Enciclopèdia Catalana.
* ↑ «Nova de sa Roca Fesa». Arxivat de l'original el 2015-07-14. [Consulta: 14 juliol 2015].
# Football Club Molenbeek Brussels Strombeek

El Football Club Molenbeek Brussels Strombeek, també conegut com a FC Brussels, és un equip de futbol belga de la ciutat de Brussel·les, al barri de Molenbeek-Saint-Jean.

## Història

* 30 de novembre 1932: fundació del Strombeek Football Club
* 23 de març 1933: afiliació a l'URBSFA amb el nom de Football Club Strombeek
* 2 de maig 1958: obtenció del títol de Société Royale, el 30 de desembre 1957 adopta el nom Koninklijke Football Club Strombeek
* 1 de juliol 2003: adopta el nom Football Club Molenbeek Brussels Strombeek (Société Royale) en unir-se al Racing White Daring Molenbeek

## Futbolistes destacats

* 2000s: Alan Haydock, Richard Culek, Patrick Nys, Eric Deflandre, Bertrand Crasson

## Entrenadors destacats

* 2000s: Harm van Veldhoven, Emilio Ferrera, Robert Waseige, Albert Cartier

## Palmarès

* Segona divisió belga de futbol (1):
** 2003-04
* Tercera divisió belga de futbol (1):
** 1999-2000

## Enllaços externs

* (francès) (neerlandès) Web oficial
* (francès) FC Brussels per Fred K. Arxivat 2016-12-25 a Wayback Machine.
# Portulacaria carrissoana

Portulacaria carrissoana (anteriorment Ceraria carrissoana o Ceraria kuneneana) és una planta suculenta arbustiva que es troba a la frontera entre Namíbia i Angola.

## Descripció

És un arbust de fusta tova, amb fulles suculentes rodones i flors bisexuals.

## Taxonomia

Portulacaria carrissoana va ser descrita per (Exell i Mendonça) Bruyns i Klak i publicat a Boletim da Sociedade Broteriana sér. 2, 13: 309. 1939 [1938-9 publ. 1939].

### Sinonímia

* (basiònim) Portulacaceae Ceraria carrissoana Exell & Mendonça sér. 2, 13: 309. 1939 [1938-9 publ. 1939].

## Referències

* ↑ P.Bruyns, M.Oliveira-Neto, G.F. Melo de Pinna, C.Klak: Phylogenetic relationships in the Didiereaceae with special reference to subfamily Portulacarioideae. Taxon 63 (5). October 2014. 1053-1064.
* ↑ «Ceraria carrissoana». International Plant Names Index. [Consulta: 22 juny 2018].
* ↑ Portulacaceae Ceraria carrissoana a The International Plant Names Index
* ↑ «Ceraria carrissoana». Tropicos.org. Reial Jardí Botànic de Kew. [Consulta: 22 juny 2018].
# Bedretto

Bedretto és un municipi del cantó de Ticino (Suïssa), situat al districte de Leventina.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Levasseur

«Levasseur» té aquests significats:
* René-Levasseur, illa al centre del llac Manicouagan al Quebec, Canadà
* Jean-Henri Levasseur, (París, 29 maig de 1764 - París, 1823) fou un professor, violoncel·lista i compositor francès.
* Pierre Émile Levasseur (París, 1828 - 1911), historiador, economista, estadístic i geògraf francès
* Nicolas-Prosper Levasseur (Bresles, Picardia, 1791 - París, Illa de França, 7 de desembre de 1871) fou un cantant francès.
# François-Xavier Fabre

François-Xavier Fabre (Montpeller, 1766-1837) va ser un pintor francès de temes històrics.
Nascut a Montpeller, Fabre fou alumne de Jacques-Louis David, i va adquirir cert renom en guanyar el Premi de Roma de 1787. Durant la Revolució Francesa va anar a viure a Florència, on fou membre de l'Acadèmia de Florència i professor d'art. Entre els amics que va fer a Itàlia s'inclou el dramaturg Vittorio Alfieri, la vídua del qual, la princesa Louise de Stolberg-Gedern, es diu que esdevingué la seva dona.
Amb la mort de Louise el 1824, Fabre va heretar la seva fortuna, que utilitzà per a fundar una escola d'arts a la seva ciutat natal. Abans de morir, Fabre va llegar la seva col·lecció d'art a la ciutat, formant la base de la pinacoteca de l'actual Museu Fabre.
* Le Soldat romain au repos (1788)
* Le Soldat grec au repos, coll. part.
* Deux hommes nus (1825)
* Jeune berger d'Arcadie, coll. part.
# Poo-uli

El poo-uli (Melamprosops phaeosoma) és un ocell extint endèmic de les illes Hawaii. Es considera un membre de la família dels fringíl·lids. i era l'únic representant del seu gènere: Melamprosops Casey et Jacobi, 1974. El nom vernacle (amb una transcripció vacil·lant com "po'o-uli", "poouli", "po'o'uli", "pouli" o "poo-uli") significa cap negre i fa referència a la marca característica d'aquestes aus, un antifaç negre. El po'o-uli va ser descobert el 1973 als pendents de nord-orientals del volcà Haleakala a l'illa de Maui. S'alimentava sobretot de gasteròpodes, insectes, i aranyes i niava en els boscos endèmics de 'ohi'a.

## Referències

* ↑ «Poo-uli». Cercaterm. TERMCAT, Centre de Terminologia. Rev. 10/04/2022(català)
# Plana Estreta (Serradell)

La Plana Estreta és una plana del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Serradell.
Es tracta d'una plana rompuda enmig del bosc, formant un camp de conreu del tot envoltat per bosc. És al sud de Serradell, a l'esquerra del barranc de Sant Salvador. És al vessant nord de la Serra de Sant Salvador, al nord de l'Obac de Serradell, a llevant de la Costa del Clot.

## Enllaços externs

* Institut Cartogràfic de Catalunya
# Campionat britànic de trial 2015

La temporada de 2015 del Campionat britànic de trial fou la 65a edició d'aquest campionat, organitzat per l'ACU. El calendari oficial constava de 9 proves puntuables, celebrades entre el 21 de març i el 30 d'agost.

## Classificació final

| Posició | Pilot | Motocicleta | Punts |
| 1 | James Dabill | Vertigo | 168 |
| 2 | Jorge Casales | Beta | 103 |
| 3 | Sam Haslam | Gas Gas | 97 |
| 4 | Ross Danby | JTG | 94 |
| 5 | Billy Bolt | Ossa/Scorpa | 87 |
| 6 | Alexz Wigg | Gas Gas | 87 |
| 7 | Jack Price | Gas Gas | 77 |
| 8 | Iwan Roberts | Beta | 74 |
| 9 | Michael Brown | Gas Gas | 69 |
| 10 | Sam Connor | Beta | 64 |

## Referències

* «Great Britain - 2015» (en anglès). trialonline.org. [Consulta: 19 març 2023].
# Football Club Lyn Oslo

El Football Club Lyn Oslo és un club noruec de futbol de la ciutat d'Oslo. Forma part del club esportiu Ski- og Fotballklubben Lyn, que també té seccions d'esquí nòrdic i orientació.

## Història

El club va ser fundat el 1896 i van ser membres fundadors de la Federació Noruega de Futbol.
El club va assolir gran èxit a inicis del segle xx. A la primera meitat del segle va guanyar quatre copes noruegues i vuit campionats d'Oslo. La selecció de Noruega que va guanyar la medalla de bronze dels Jocs Olímpics d'Estiu de 1936 comptava amb sis jugadors del Lyn.
La segona dècada del segle el club declinà lleugerament. A la lliga noruega, creada el 1937, només ha guanyat dos títols als anys 60. A la copa guanyà quatre nous títols, el darrer d'ells el 1968. Des d'aquesta data no ha assolit cap títol important.
El club acostuma a representar a la classe alta, mentre que el seu rival ciutadà, el Vålerenga representa a la classe treballadora.
El seu estadi és l'Ullevaal Stadium, inaugurat el 1926.

## Jugadors destacats

* 1896-1900s: Bredo Eriksen (1896), Erling Maartmann (1905), Rolf Maartmann (1905), Victor Nysted (1905), Kristian Krefting (1909), Nikolai Ramm Østgaard (1909)
* 1910s: Per Skou (1911), Otto Aulie (1919)
* 1920s: Jean Louis Bretteville (1922), Jørgen Juve (1927), Frithjof Ulleberg (1929),
* 1930s: Arne Brustad (1930), Øivind Holmsen (1932), Fredrik Horn (1933), Magnar Isaksen (1933)
* 1940s: Tom Blohm (1945), Marlow Braathen (1945), Knut Osnes (1945), Lloyd Pettersen (1945), John Sveinsson (1945)
* 1950s: Axel Berg (1955), Arild Gulden (1959)
* 1960s: Andreas Morisbak (1961), Finn Seemann (1963), Ola Dybwad-Olsen (1964), Knut Kolle (1964), Harald Berg (1965), Helge Østvold (1967), Jan Berg, Jan Rodvang
* 1980s: Tom Sundby (1981), Simen Agdestein (1984)
* 1990s: Axel Kolle (1991), Ronny Johnsen (1992), Jan Derek Sørensen (1992), Hassan El Fakiri (1995), Tommy Nilsen (1995)
* 2000s: Ole Bjørn Sundgot (2000), Jonny Hanssen (2002), Steven Lustü (2002), Ali Al Habsi (2003), Øyvind Leonhardsen (2004), John Obi Mikel (2005)

## Palmarès

* Lliga noruega de futbol (2): 1964, 1968
* Copa noruega de futbol (8): 1908, 1909, 1910, 1911, 1945, 1946, 1967, 1968
* Campionat d'Oslo (8): 1915, 1917, 1922, 1926, 1930, 1935, 1936, 1937

## Galeria

| Bastionen, els fans del Lyn Oslo. | Ullevaal Stadion, seu del Lyn Oslo. | El Bastionen a la final del 2004 |

## Referències

* Grønnevold-Olsen, Egil. Lyn i 100. Ski- og Fotballklubben Lyn 1896-1996. SFK Lyn, 1996.

## Enllaços externs

* Football Club Lyn Oslo - Lloc web oficial
* Lyn: Història i estadístiques
* Bastionen: Web de seguidors
# Portulacaria armiana

Portulacaria armiana és una espècie de plantes amb flors que pertany a la família de les didiereàcies.

## Descripció

Portulacaria armiana creix com un subarbust de 50 a 70 cm d'alçada amb una escorça està pelada i és de color marró groguenc. El petit tronc fa els 3,5 cm de diàmetre. Les fulles suculentes fan entre 3 a 7 cm de llargada i entre 3 a 3,5 cm d'amplada, són de color verd grisós de 9 a 12 mm de gruix i els brots es troben en una tija de 2 a 5 mm de llargada, d'obovades a ovades. La base de la fulla té forma de falca, la punta de la fulla arrodonida i la vora lleugerament ondulada.
La inflorescència dreta que pot arribar a fer entre 3 a 5 metres (de vegades fins a 8 metres) d'altura i té moltes branques delicades que apunten cap amunt. Aquests fan de 5 a 10 cm i estan coberts de grans bràctees de 3 × 1,4 cm. Es formen sèpals de 5 mm de llargada sobre les flors blanques. Els cinc pètals són allargats i fan entre 2,5 i 3 mm de llargada.

## Distribució

Portulacaria armiana està molt estesa al sud de Namíbia i a la província sud-africana del Cap Septentrional, molt localment sobre roques de granit prop del riu Orange.

## Taxonomia

La primera descripció de Portulacaria armiana va tenir lloc el 1984 per Ernst Jacobus van Jaarsveld i publicat a Journal of South African Botany 50(3): 393 (1984).

### Etimologia

Portulacaria: gènere que va ser dedicat a l'explorador francès François Alluaud (1861-1949).
armiana: epítet en honor del seu descrobridor Anthony R. Mitchell.

## Referències

* ↑ «Portulacaria armiana». Tropicos.org. Missouri Botanical Garden. [Consulta: 15 gener 2021].

## Bibliografia

* Rowley, Gordon Douglas. Urs Eggli. Sukkulenten-Lexikon Band 2 Zweikeimblättrige Pflanzen (Dicotyledonen) (en alemany). Stuttgart: Ulmer, 2002, p. 453–454. ISBN 3-8001-3915-4.

## Enllaços externs

* Informació sobre l'espècie a sanbi.org
# Bedriye Tahir

Bedriye Tahir Gökmen, nascuda Bedriye Tahir, i també coneguda com a Bedriye Bacı o Gökmen Bacı (Germana Bedriye, germana Gökmen en turc) és una turca, que es troba entre les primeres dones aviadores de Turquia. En algunes fonts apareixa com la primera pilot civil turca.
Fou Bedriye Tahir la primera dona pilot turca que ha volat en solitari en l'escola d'entrenament de Vecihi Hürkuş (el primer productor de avionetes a Turquia) a Kadıköy, Istanbul, guanyant dret a una llicència de pilot civil. $_{(VecihiHÜRKUŞ'uneğitimokulundasolouçuşyaparaksivilpilotbrövesialanilkTürkKadınPilotuBedriyeTahirHanımoldu.p.329)}$ El historiador Pars Tuğlacı, retrata des del diari turc Cumhuriyet de 29 juliol de 1933 que Bedriye Tahir realitza el seu primer vol en setembre de 1932. (p. 1701)

## Notes

* ↑ Les fonts no tenen les dates de su naixement i mort, però escriuen que era de Kadıköy, Istanbul i treballava de secretaria/atendenta en una companyia, i pel seu amor a volar ha perdut el trebal.

## Referències

* ↑ İbrahim Aksu. The Story of Turkish Surnames: An Onomastic Study of Turkish Family Names, Their Origins, and Related Matters. Olay Gazete Press, 2006, p.29. ISBN 978-9944-5163-0-3.
* ↑ http://www.haberturk.com/ekonomi/is-yasam/haber/877498-thyde-kadin-pilot-sayisi-rekor-kirdi
* ↑ http://www.airturkhaber.com/yazar.asp?yaziID=4779%5BEnllaç+no+actiu%5D
* ↑ http://www.kokpit.aero/turk-havaciliginda-kadinlarimiz Arxivat 2016-06-03 a Wayback Machine.
* ↑ Havacılık tarihinde Türkler. Hava Kuvvetleri Basım ve Neşriyat Müd., 1971.
* ↑ Pars Tuğlacı. Çağdaş Türkiye. Cem Yayınevi, 1987.

## Vegeu també

* Edibe Subaşı (1920/22 - 2011, la primera pilot d'acrobàcia aèria turca)
* Sabiha Gökçen (1913-2001, la primera pilot militar turca)
# Level Plains (Alabama)

Level Plains és una població dels Estats Units a l'estat d'Alabama. Segons el cens del 2000 tenia 1.544 habitants.

## Demografia

Segons el cens del 2000, Level Plains tenia 1.544 habitants, 602 habitatges, i 444 famílies. La densitat de població era de 203,5 habitants/km².
Dels 602 habitatges en un 36,7% hi vivien nens de menys de 18 anys, en un 58,5% hi vivien parelles casades, en un 11% dones solteres, i en un 26,2% no eren unitats familiars. En el 21,9% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,95.
Per edats la població es repartia de la següent manera: un 26,5% tenia menys de 18 anys, un 7,3% entre 18 i 24, un 33,3% entre 25 i 44, un 23% de 45 a 60 i un 10% 65 anys o més.
L'edat mediana era de 37 anys. Per cada 100 dones hi havia 104,5 homes. Per cada 100 dones de 18 o més anys hi havia 101,2 homes.
La renda mediana per habitatge era de 38.269 $ i la renda mediana per família de 44.432 $. Els homes tenien una renda mediana de 33.182 $ mentre que les dones 20.313 $. La renda per capita de la població era de 17.423 $. Aproximadament el 8,9% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.